Χόρχε Μπάρριος

Ο Χόρχε Γουάλτερ Μπάρριος Μπαλεστράσε (ισπανικά: Jorge Walter Barrios Balestrasse) είναι Ουρουγουανός πρώην ποδοσφαιριστής γεννημένος στις 24 Ιανουαρίου 1961 στη Λας Πιέδρας. Αγωνιζόταν στη μεσαία γραμμή και δεξιά με το αγαπημένο του νούμερο 8 και φημιζόταν για το ψυχωμένο παιχνίδι του.

Αγωνίστηκε με την Εθνική Ουρουγουάης στον τελικό του Μουντιαλίτο του 1980 που διοργανώθηκε για το 50 χρόνια του Παγκοσμίου Κυπέλλου. Σημείωσε το πρώτο γκολ του τελικού απέναντι στη Βραζιλία (2-1) και πανηγύρισε την κατάκτηση του τροπαίου.

Το 1986 ενώ ήταν ποδοσφαιριστής του Ολυμπιακού αγωνίστηκε ως αρχηγός με την Εθνική Ουρουγουάης στο Παγκόσμιο Κύπελλο στο Μεξικό. Με την Εθνική Ουρουγουάης αγωνίστηκε σε 58 αγώνες και σημείωσε 4 γκολ.

Αγωνίστηκε για δύο χρόνια στον Ολυμπιακό (1985-1987) και στη συνέχεια για τέσσερα χρόνια στο νεοφώτιστο τότε στην Α' Εθνική Λεβαδειακό (1987-1991) με σημαντική παρουσία και 6 γκολ σε 113 ματς.

Μετά την αποχώρησή του από την ενεργό δράση ως ποδοσφαιριστής ασχολήθηκε με την προπονητική έχοντας δίπλωμα προπονητή Α΄ κατηγορίας. Έχει εργαστεί εκτός από τη Μοντεβιδέο Γουόντερερς και στην Ελλάδα στην Καβάλα και τη Δόξα Δράμας.
Τη σεζόν 2007-08 ανέλαβε τον Ιωνικό και στη συνέχεια ανέλαβε προπονητής στον Ολυμπιακό Λευκωσίας.

Καριέρα 
 1977-1985  Μοντεβιδέο Γουόντερερς
 1985-1987  Ολυμπιακός 
 1987-1991  Λεβαδειακός
 1991-1992  Πενιαρόλ
 1993-2000  Μοντεβιδέο Γουόντερερς

Εξωτερικοί σύνδεσμοι 

Βιογραφικό

Ουρουγουανοί ποδοσφαιριστές
Ουρουγουανοί προπονητές ποδοσφαίρου
Ποδοσφαιριστές Ολυμπιακού Πειραιώς
Ποδοσφαιριστές Λεβαδειακού
Προπονητές ποδοσφαίρου Α.Ο. Καβάλα
Προπονητές ποδοσφαίρου Ολυμπιακού Λευκωσίας
Προπονητές ποδοσφαίρου Δόξας Δράμας
Προπονητές ποδοσφαίρου Ιωνικού Νίκαιας
Μέσοι ποδοσφαιριστές
Ποδοσφαιριστές Παγκοσμίου Κυπέλλου 1986
Ποδοσφαιριστές Εθνικής Ουρουγουάης
Ποδοσφαιριστές Κλουμπ Ατλέτικο Πενιαρόλ
Ποδοσφαιριστές Κόπα Αμέρικα 1983
Ποδοσφαιριστές Κόπα Αμέρικα 1993
Ποδοσφαιριστές Μοντεβιδέο Γουόντερερς ΦΚ